description: Кремъл води агресивна пропагандна и дезинформационна кампания с цел да разцепи Европа - този недвусмислен извод се съдържа в резолюция на Комисията по външна политика на Европарламента.

title: Официален документ на ЕП: "Русия иска да разцепи Европа"

maintext:
Фотограф: Sergei Karpukhin
Кремъл води агресивна пропагандна и дезинформационна кампания с цел да разцепи Европа - този недвусмислен извод се съдържа в резолюция на Комисията по външна политика на Европарламента, цитиран от "Дойче веле" . Ето още цитати от документа:Руското правителство води пропаганда с цел да разруши демократичните ценности в Европа, като целенасочено обработва отделни журналисти и политици. Това пише в резолюция на Комисията по външна политика на Европарламента, приета тази седмица.Ето и още цитати от документа: "Руското правителство по агресивен начин използва широк спектър от различни средства: мозъчни тръстове, многоезични телевизионни канали (като "Russia Today"), фалшиви новинарски агенции, социални медии, тролове в интернет. Целта е да се атакуват демократичните ценности, да се разцепи Европа, да се получи повече подкрепа в самата Русия и да се създаде впечатлението, че край източните граници на ЕС има провалени държави."Евродепутатите призовават сътрудниците на европейски медии да събират доказателства за руската пропаганда и изразяват тревогата си, че няколко държави в ЕС не осъзнават за какво става дума и затова се превръщат в удобна цел на руската пропаганда и дезинформация.С оглед на идеята в ЕС да бъде създадена работна група по стратегическата комуникация, която да се противопоставя на пропагандата, резолюцията на Европарламента настоява тази работна група дори да бъде повишена в ранг и да стане пълноценно звено в рамките на европейската дипломация, като съответно получи необходимите финансови средства и персонал.Ана Фотига, докладчик по резолюцията, казва в интервю за ДВ, че трябва да се полагат още усилия, за да бъдат разкрити пропагандните механизми, насочени срещу отделни държави в ЕС, срещу целия Евросъюз и срещу Запада изобщо.Маргарита Симонян, главна редакторка на телевизионния канал РТ (доскоро "Russia Today") възразява на свой ред, че тази резолюция е посегателство срещу свободата на словото в ЕС: "Доста странно тълкуване на прехвалените западни ценности, най-вече на свободата на мненията. На практика излиза, че ще бъдат атакувани малобройните медии, които си позволяват да изразяват мнение, различно от това на хилядите други", заявява Симонян в писмено становище до ДВ. И добавя: "Ако има нещо, което подкопава общественото доверие в институциите на ЕС, то е именно това."Томас Оливир, шеф на регистрираната в Холандия консултантска фирма "Лоуландс Солюшънс", която работи в областта на новинарството, обяснява какъв е бил първоначалният тласък на тази новонадигнала се руска пропаганда: тя е отговор на непрестанните обвинения на Запада, че в Русия няма демокрация."Руската пропаганда открай време се опитва да дискредитира демократичните ценности на Европа, понеже в хода на историята Западът често е обрисувал Русия като тоталитарна, зла и нехуманна страна", казва Оливир за ДВ.Експертът не вярва, че резолюцията на Европарламента наистина може да попречи на стратегията на руските медии и техните поддръжници: "Много от действията на руснаците са изключително хитроумни и добре прикрити, така че е доста трудно да ги демаскираш и неутрализираш.Резолюцията едва ли ще повиши чувствителността. И едва ли ще доведе до активна и ефикасна реакция срещу руската пропагандна и дезинформационна кампания."През август Центърът за европейски политически анализи във Вашингтон публикува доклад за тенденциите в руската пропаганда и за ответните стратегии. В доклада между другото четем: "Руската дезинформационна кампания в Централна и Източна Европа не признава езикови и политически граници. Тя използва антисистемни политици, които атакуват истаблишмънта както отляво, така и отдясно, с цел да дискредитира правителствата, политиката и институциите на Запада, каквито са например НАТО и ЕС. Успоредно с това тази пропаганда разпространява и посланията на Кремъл".Според доклада, най-важният инструмент, чрез който се разпространяват официалните руски възгледи, е държавният новинарски портал "Спутник". "Кремъл търси не баланс, а тъкмо обратното: едностранчива съпротива срещу мейнстрийма. "Спутник" предоставя широко поле за изява на всевъзможни антисистемни политици и протестни активисти от Средна и Източна Европа, при това - най-редовно. А дори в редките случаи, когато се дава думата на умерени политици, от техните изявления се подбират само такива цитати, които пасват към общата картина на един корумпиран, декадентски и русофобски Запад", пише в доклада.ЕС не за първи път предупреждава за опасностите, произтичащи от руската пропаганда. Независимо от това обаче приетата сега резолюция отваря нова страница в опита да се транспортира това съобщение до широката общественост. Гласуването на резолюцията в Европарламента е насрочено за ноември.


title: Германия обсъжда закон за намаляване на разликата в заплащането на мъжете и жените

maintext:
Германският министър на семейството Мануела Швезиг, вносител на проектозакона.
Германското правителство е получило днес проектозакон за намаляване на разликата в заплащането на мъжете и жените , предизвикващ противоречиви реакции, предаде БТА, като цитира ДПА.Проектът, представен от министъра на семейството Мануела Швезиг, ще позволи на служителите в компании с персонал над 200 души да искат информация за заплатите на колегите си.Компании с персонал над 500 души ще бъдат задължени да публикуват редовни доклади за усилията, които полагат за намаляване на разликата във възнагражденията.Проектозаконът се разработва от над шест месеца на фона на критики от членове на Християндемократическия съюз (ХДС) на канцлера Ангела Меркел, според които той ще навреди на конкурентоспособността на компаниите.Консервативният вестник "Велт" го определи като "инструмент за изтезание на икономиката".Заплащането на мъжете и жените в Германия се разминава с близо 22 процента към 2014 година. Тази разлика е третата по размер в Европа след Естония и Австрия, според данни на европейската статистическа служба Евростат.Жените в най-голямата европейска икономика често полагат нископлатен труд и прекъсват професионалния си живот, за да се грижат за децата.Ако предложеният закон бъде одобрен от правителството и парламента, той ще влезе в сила на 1 юли 2017 година.

fasttext_language: bg


description: В средата на октомври се разбра, че южнокорейският гигант "Самсунг" (Samsung) спира напълно производството на смартфона си "Галакси Ноут 7"(Galaxy Note 7), позовавайки се на трайни проблеми със сигурността.

title: САЩ забрани смартфона Galaxty Note 7 на борда на самолетите

maintext:
проблемните смартфони Galaxy Note 7 на борда на самолетите, съобщи Ройтерс, цитиран от БТА. Мярката влиза в сила днес по обед.
Нарушителите ще бъдат глобявани или устройствата ще им бъдат конфискувани.
че ю жнокорейският гигант "Самсунг" (Samsung) спира напълно производството на смартфона си "Галакси Ноут 7"(Galaxy Note 7), позовавайки се на трайни проблеми със сигурността. Решението дойде на фона на няколко случая от различни точки на света, при които батерията на апарата се възпламени. Компанията освен това посъветва клиентите си, които имат този апарат, да ги изключат.
Заповедта на министерството на транспорта и други агенции в Америка забранява на пасажерите да поставят смартфони от този вид в своя багаж.
Онези, които се опитат да се качат в самолет с Galaxy Note 7, няма да бъдат пускани на борда. В средата на октомври се разбра, че юЗаповедта на министерството на транспорта и други агенции в Америка забранява на пасажерите да поставят смартфони от този вид в своя багаж.Онези, които се опитат да се качат в самолет с Galaxy Note 7, няма да бъдат пускани на борда.
Американските власти забраниха


description: Противоречи на житейската и правната логика да са длъжни да съобразяват скоростта пред кръстовищата, а да не са - пред пешеходните пътеки

title: Пресичането на пешеходните пътеки - нежелателно

maintext:
Фотограф: Юлия Лазарова
На 6 октомври Върховният касационен съд (ВКС) ще приеме тълкувателно решение по въпроси на главния прокурор и на министъра на правосъдието, засягащи делата за транспортни произшествия, при които пострадалият е пешеходец, пресичащ на пешеходна пътека. От върховните съдии се очаква да тълкуват разпоредбите на Закона за движение по пътищата /ЗДП/, като изяснят какви са задълженията на пешеходците и на шофьорите и какви са последиците от неспазването на тези задължения.През изминалата седмица бе публикувано становището на Висшия адвокатски съвет (ВАдвС) до ВКС във връзка с тълкувателното дело. Становището предизвика сериозен отзвук сред гражданите и медиите. ВАдвС е официална страна и участник в делата за приемане на тълкувателни решения от ВКС заедно с главния прокурор и министъра на правосъдието. Становищата на адвокатския съвет по тези дела имат сериозно влияние върху евентуалното тълкувателно решение, поради което ще си позволим да коментираме някои от тезите на ВАдвС, които са спорни или неправилни.1. "При пресичане по пешеходни пътеки от типа, посочени в питането на председателя на ВКС /на специално очертана пешеходна пътека/, ПЕШЕХОДЕЦЪТ БИ ИМАЛ ПРЕДИМСТВО САМО АКО Е ЗАЕЛ СЪЩАТА ПРАВОМЕРНО. Това означава, той да се е съобразил със скоростта, посоката на движение и отстоянието на приближаващите към нея МПС, да сигнализира водача с ръка за намерението си да пресича, т.е. да е изпълнил задълженията си по чл. 32, чл. 113, чл. 114, чл. 120, ал. 2 от Закона за движение по пътищата /ЗДП/ .... Само при тяхното кумулативно изпълнение пешеходецът има право да предприеме пресичане, да заеме правомерно пешеходната пътека и да премине по нея с предимство пред другите участници в движението. В тази хипотеза за водача възниква реципрочното задължение да отдаде предимство на правомерно заелия пешеходната пътека пешеходец, като по своя преценка намали величината на скоростта, а в други да спре."С други думи, Висшият адвокатски съвет твърди, че, за да пресечете на пешеходна пътека, вие трябва:1. Да съобразите скоростта и отстоянието на приближаващия автомобил2. Да подадете сигнал с ръка, за да покажете, че ще пресичате.Според ВАдвС двете изисквания са не само задължителни, но и следва да бъдат изпълнени кумулативно (едновременно). Първото задължение е безспорно и произтича от разпоредбите на чл. 114. Но второто е абсолютно невярно. Цитираният чл. 32 от ЗДП създава възможност, а не задължение за пешеходците да сигнализират с ръка към приближаващите се МПС-та, че имат намерение да навлязат на платното за движение.Разпоредбата гласи "Преди да навлязат на платното за движение, пешеходците могат да сигнализират за намерението си чрез подаване на сигнал с ръка...".Разликата между възможност и задължение в правото е не просто съществена, а основополагаща и членовете на Висшия адвокатски съвет следва да са наясно с това.Тази възможност касае всички случаи на навлизане на платното за движение (например чл. 108 от Закона за движение по пътищата -ЗДП), а не само пресичането. Неподаването на сигнал с ръка от страна на пешеходеца по никакъв начин не накърнява правото му на предимство на пешеходнапътека и не освобождава водача на МПС от задължението да пропусне пешеходеца.2. Висшият адвокатски съвет изразява също тезата, че: "Законодателят не е предвидил изискване към водачите на МПС при приближаване към пешеходна пътека да намалят скоростта си, да се движат бавно или да пропуснат винаги и във всеки един момент и случай независимо от скоростта си на движение и от отстоянието си, пешеходец който предприеме пресичане по нея."Наистина законодателят не е предвидил изрично задължение за съобразяване на скоростта при наближаване на пешеходна пътека и твърдението на ВАдвС формално е вярно. Но подобна теза противоречи на житейската и правната логика.От една страна, в становището се твърди, че задължението на водачите произтича от "правото на предимство", което пешеходците имат на пешеходни пътеки. А, от друга страна, че водачите на МПС-та не са длъжни да намаляват/съобразяват скоростта си, приближавайки се към пешеходна пътека.Нека видим как законодателят е разрешил в сходна ситуация този въпрос: "Водач на пътно превозно средство, приближаващо се към кръстовище, трябва да се движи с такава скорост, че при необходимост да може да спре и да пропусне участниците в движението, които имат предимство." (чл. 47)Тоест, когато се приближават към кръстовище, водачите на МПС са длъжни да съобразят скоростта си, за да пропуснат движещите се с предимство, но когато се приближават към пешеходна пътека, не са длъжни да съобразяват скоростта си (както се твърди в становището). Ако наистина водачите на МПС нямат задължение да съобразят/намалят скоростта си, приближавайки се към пешеходна пътека, то това поставя правото на предимство на пешеходците в несигурност, граничеща с хазартен риск.Тъкмо напротив, задължението за пропускане на "стъпил на банкета или преминаващ пешеходец" съдържа/поглъща/ в себе си задължението за съобразяване/намаляване на скоростта. В тази насока е задължението на водача на МПС, произтичащо от чл. 116 – да бъде внимателен и предпазлив с пешеходците.Навсякъде, където в закона е уредено "правото на предимство", следва да се разбира, че този, който дължи предимството, следва да съобрази/намали скоростта си, за да може да изпълни задължението си. Ако водачът на МПС няма по презумпция задължението да съобрази своята скорост, приближавайки се към пешеходна пътека, то това означава, че "правото на предимство" на пешеходеца е изначално компрометирано.Няма причина законодателят да третира по различен начин двете хипотези – хипотезата на чл. 47 и хипотезата на чл. 119, като в единият случай изисква от водача да съобразява своята скорост, за да е готов да отдаде дължимото предимство /на кръстовищата/, а в другия не изисква такова съобразяване на скоростта /на пешеходните пътеки/.В този смисъл по-голямата тежест за преценка на пътната обстановка следва да бъде поставена върху водачите на МПС-та. Без да твърдим, че пешеходците не следва да съобразяват своето пресичане с пътната обстановка.


title: Тръмп: Хилъри ще ни вкара в Сирия в Трета световна война

maintext:
"Хилъри Клинтън няма план за Сирия. Вижте, с нея ще свършите в Трета световна война. Тя не знае какви ги върши, също както стана в Либия, също като всичко, което е сторила. Сирия вече не е Сирия. Сирия е Русия и новият Иран, който изградихме чрез иранската сделка - една от най-pле договорените, които съм виждал. Така че вече не се сражавате със Сирия, сражавате се със Сирия, Русия и Иран, ОК? Русия е ядрена страна, но страна, където ядрените оръжия действат, като ги насочват срещу държавите, с които разговарят."
ABC/Washington Post, че то си е проучване на демократите. Те опорочават системата."
Социологическото проучване на
Това заяви Доналд Тръмп в ексклузивно интервю за "Ройтерс", дадено докато той е във Флорида две седмици преди президентските избори в САЩ.Агенцията припомня, че в речите си Клинтън е призовавала за зона, забранена за полети, и зони за сигурност за защита на цивилното население, но че според някои анализатори защитата на подобни зони може да постави америкdнците в пряк конфликт с руските бойни самолети.Разговорът е основно за външната политика и в него по сирийската криза той казва, че приоритетът е да се ликвидира "Ислямска държава", а не да бъде убеден президентът Башар ал Асад да се оттегли от поста си.По повод присъствието на хиляди американски военни консултанти на иракската армия кандидатът на републиканците отново напада Клинтън. "Ако беше приключила войната и беше оставила войските, нямаше сега да се налага да се сражаваме за Мосул, ОК. Тя им даде Мосул. Тя не знае какво прави. Жената е некомпетентна.""Една от причините да влизаме беше да хванем лидерите на ИДИЛ. Но ако това наистина е целта, защо не атакувахме изненадващо, с елемент на изненада, вместо да обявяваме три месеца предварително, че отиваме в Мосул?"Тръмп има прогноза и за руско-американските отношения, ако Хилъри Тръмп стане президент."Надявам се да имам добри отношения с Русия. И се надявам на добри отношения с Путин. Не сме приятели или врагове с руснаците. Нямам какво да правя с Русия. Клинтън винаги описва Путин като лош и в лоша светлина. Ако победи, как ще се върне и ще преговаря с този мъж, когото тя накара да изглежда толкова зъл. Първо, той няма да иска да преговаря с нея. Второ, не вярвам той да има какъвто и да е репект към Хилъри Клинтън."Републиканският използва острите изказвания на президента на Филипините Родриго Дутерте и думите му, че е против чуждестранно военно присъствие в страната му, за да коментира позицията на президента Барак Обама."Сигурно се е договорил с Китай... Той си има работа с Китай и Русия, така че вероятно е сключил сделка с Китай и Русия. Филипините са много важно стратегическо място. Той няма уважение или не харесва Обама... Мисля, че е ужасно, че САЩ са докарани дотам, че да бъдат изхвърлени от страната. Има голяма група световни лидери, които не харесват Обама, защото Обама иска да се съсредоточи върху играта си на голф. Той не желае да отдели време да се разбере с тези хора. Това е толкова лошо."Тръмп призовава също президентът Обама да бъде разследван по повод частния сървър и електронните писма на Клинтън, защото, според него, той е знаел от самото начало за този проблем.По повод данните от социологически проучвания, показващи, че изоставането на републиканеца от Клинтън се увеличава, той казва, че лесно би победил, ако партийните лидери го подкрепят. "Ако лидерите на тази партия се борят за победа, ако имаме партийно единство, не можем да изгубим тези избори от Хилъри Клинтън.Според него обикновените избиратели на Републиканската партия са зад него и дава за пример множеството, което се събира на митингите му. "Мисля, че тези хора са много, много разочаровани, че лидерите не ни помагат да спечелим."Тръмп за пореден път повтаря и тезата си, че "медиите опорочават социологическите проучвания". "Медиите манипуират системата. Никога не е имало чак такова скупчване... те опорочават допитванията. Вижте онова наABC News/Washington Post, разпространено в неделя, показа, че Клинтън води пред Тръмп с 12 пункта сред избирателите, които вероятно ще отидат да гласуват на 8 ноември.


title: Новият "Ленд Роувър Дискавъри" предлага дистанционно сгъване на седалките

maintext:
1
2
3
4 Отвън "Дискавъри" запазва характерните черти на предшествениците си
[Ленд Роувър] 1
2
3
4 [Ленд Роувър] 1
2
3
4 [Ленд Роувър] 1
2
3
4 [Ленд Роувър]
[Ленд Роувър]
Запазеният стъпаловиден профил на покрива, типичен за всички четири поколения на Discovery позволява амфитеатрално разположение на седалките.
[Ленд Роувър]
От четирите поколения на "Ленд Роувър Дискавъри" до момента са продадени над 1.2 млн. бройки.
[Ленд Роувър]
[Ленд Роувър]
Пакетът асистиращи системи за офроуд преходи позволява на труден терен да карат и водачи без специална подготовка.
[Ленд Роувър]
Мултифункционалността на автомобилите става все по-важна в съвременния свят, а петото поколение на "Ленд Роувър Дискавъри" я издига в култ, с първата в света система за дистанционно конфигуриране на седемте седалки в салона. Благодарение на специално приложение за смартфон, водачът може да нагласи креслата според нуждите за предстоящото пътуване.В дългия малко под пет метра високопроходим автомобил седалките са разположени амфитеатрално, като обещанието е че 95 от 100 човека ще се чувстват комфортно, дори ако бъдат настанени в багажника. Когато са заети само предните две места, багажният обем пък достига респектиращите 2500 литра.В зависимост от нивото на оборудване седалките на първите два реда могат да са с охлаждане и подгряване, а за предните се предлага и масаж. Достъпът до купето е улеснен от функцията Auto Access Height, която благодарение на въздушното окачване, снижава автомобила с до 40 см, когато пътниците се готвят да влязат или излязат от автомобила.В салона е помислено сериозно за нови места за съхранение за дреболии, а USB изходите за зареждане на електронни устройства са цели девет, без да броим шесте входа тип "запалка".Мултимедията на "Дискавъри" е с 10-инчов сензорен екран, разположен високо върху централната конзола, което позволява броят на превключватели да бъде намален с една трета. Екранът разполага с функцията "двойна картина", като водачът и пътникът отпред могат да виждат различни неща.Озвучаването е поверено на съраунд аудиосистема Meridian с 14 високоговорителя и допълнителен субуфер. На разположение е и 3G WiFi достъп до интернет.Притежателите на новия "Ленд Роувър Дискавъри" вече няма да се чудят къде да оставят ключа си докато карат сърф, ски, гмуркат се или изкачват планини. Част от системата за безключов достъп е гривна, която дезактивира ключа за запалването и позволява заключване на колата, докато той е вътре.За разлика от предишната генерация на "Дискавъри" петата врата не е от две части, а от една цяла. Вместо долната част на капака, функцията седалка на прага на багажника се осигурява от сгъващ се панел. Той може да се използва и за ограничение за товара.Поглед към конструкцията на новия "Ленд Роувър Дискавъри" показва масово използване на алуминий, което позволява до сваляне на теглото с 480 килограма. Гамата от двигателя включва четири- и шестцилиндрови, бензинови и дизелови двигатели, всички съчетани с 8-степенна автоматична скоростна кутия ZF.Изцяло нов е четирицилиндровият, 2,0-литров дизел Ingenium Td4 с мощност 180 к.с, който отделя с 22% по-малко вредни емисии, спрямо предшественика със сходна мощност.Версията на двулитровия мотор с двоен турбокомпресор генерира 240 к.с. и въртящ момент от 500 Нм. Шестцилиндровата дизелова мощност идва от Td6 с 258 к.с., която предоставя 600 Нм въртящ момент.За клиентите, които предпочитат бензин, на разположение е 3.0-литров V6 двигател, с 340 к.с. и 450 Нм въртящ момент."Ленд Роувър Дискавъри" предлага най-добрият в класа капацитет за теглене от 3.5 тона. На разположение е и полуавтономна система за управление, която улеснява маневрирането на заден ход. Като използва въртящия се селектор, с който се избира режима на шофиране, водачът задава посоката, в която иска композицията да отиде, а елетроника поема въртенето на волана."Дискавъри" винаги е бил сред най-способните високопроходими автомобили и това ще продължи да бъде така. Клиренсът е увеличен с 4.3 см до малко над 28 сантиметра.Възможностите за газене на вода също са подобрени, като всъдехода вече се справя с дълбочина от 90 см. Отличната проходимост на "Дискавъри" предлага цялостен пакет от офроуд технолгии за шофиране.Сред тях е системата с много режими Terrain Response 2, която оптимизира редица настройки, от чувствителността на педала на газта до характеристиките при смяна на предавките. Функцията All-Terrain Progress Control идва на помощ при движение по много тежък терен, като тя се ангажира с поддържане на избраната скорост, избрана от водача, а за него остава само да върти волана.


description: Спрял си на хълма под балкона.

title: Офроуд в града

maintext:
Спрял си на хълма под балкона.
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: През втората политина от мандата ДБГ ще бъдат по-критични към всяко отстъпление от реформаторските политики

title: Кунева призова Реформаторите да се мобилизират за балотаж на президентския вот

maintext:
[ДБГ]
Бъдещето на Реформаторския блок (РБ) минава през убедителен резултат на президентските избори, което значи балотаж. Това обяви вицепремиерът и лидер на "Движение България на гражданите" (ДБГ) Меглена Кунева пред делегатите на Третото национално събрание на партията, което се провежда днес във Варна, съобщи партийният пресцентър."Мобилизирайте хората, търсете партньорството в блока, привличайте нови лица, правете в общинските съвети политики, полезни за съгражданите ви, включете се активно и всеотдайно с целия ни ресурс и професионализъм в кампанията на нашата двойка – Трайчо Трайков и ген. Съби Събев", каза още Кунева. Тя обеща, че страната ще бъде обиколена колкото пъти трябва, за да могат Трайков и Събев да успеят."ДБГ е голяма и допринасяща за успеха на РБ част от блока. Неговото бъдеще е в нашите ръце. РБ не може да бъде подчинен на нечий личен проект и това е добър здравен статус на нашия съюз. Вярвам в развитието на блока, както и си давам сметка и за дефектите в него", каза още Кунева. Тя поиска от делегатите мандат да работи заза разширяване на блока с нови партньори и за провеждането на конфедеративен конгрес още в началото на следващата година."С това целим развитието и утвърждаването на РБ като катализатор на реформаторската енергия в обществото. Искам да е ясно: изразяваме ясна подкрепа за енергично и дългосрочно сътрудничество с партиите от Реформаторския блок в условията на взаимно доверие и почтено партньорство", каза още Кунева. Тя обеща, че през втората политина от мандата ДБГ ще бъдат по-критични към всяко отстъпление от реформаторските политики."Чух решимостта ви да засилим ролята на РБ в управлението не само като коректив, но и като пречка пред завръщането на БСП, ДПС и техните производни проекти във властта. Чух политическата воля на ДБГ - бъдещото участие на РБ в управлението трябва да зависи от решителната подкрепа на мнозинството за политиките и законодателството за борба с корупцията, за издигането на образованието като най-важен приоритет на държавата и за мерките за увеличаване доходите на гражданите. ДБГ подкрепя мнозинството тогава и когато то показва твърда лоялност към тези политики", заяви още вицепремиерът.Кунева очерта предизвикателствата пред външната и вътрешната политика на страната. "ЕС не може и не трябва да бъде пасивно депо за мигранти. България, бидейки на южната граница на тази сеизмичност, понася процесите особено болезнено и със стабилност, за която РБ допринася осезаемо", подчерта тя. Според нея България доказа, че вярва в солидарността и прояви твърда лоялност към изискванията на Шенген и сигурността в ЕС."Споделяме разбирането, чеа на миграционната криза и другите предизвикателства пред ЕС да отговорим с политики по консолидация на ЕС", заяви Кунева. Тя очерта няколко основни цели, към които България трябва да се стреми с по-ясна и твърда позиция в европейски план - обща отбранителна политика и създаване на общи европейски въоръжени сили; развитие на общата политики по сигурността с европейска гранична служба, общо европейско антитерористично бюро и безусловно разширяване на Шенгенското пространство с всички страни членки; укрепване на европейския валутен съюз и ускоряване на темпото на присъединяване към единната европейска валута на всички държави членки и ускорено развитие на европейския енергиен съюз и участие на България в европейската енергийна борса.ДБГ ще остоява политиките на отговорност за бъдещето - борбата с корупцията, грижата на държавата за образованието като основен приоритет и решаването на проблема с ниските доходи, работещите бедни и слабата производителност на труда."Коалицията за корупцията е подмолна, голяма и добре организирана. На тях обаче ще кажа, че българските граждани очакват истинска, не бутафорна борба с корупцията, искат да видят реални присъди, а не фасадно правосъдие - това е единственото, което ще затвори пропастта между властта и гражданите", каза Кунева.Втората половина на мандата трябва да се реорганизира около постигането на европейски стандарт на българите. ДБГ ще подкрепя политиките за стимулирано нарастване на заетостта и адаптирането й към изискванията на пазара на труда, съобщиха от пресцентъра.


title: "Черно море" спря възхода на "Ботев" и излезе четвърти

maintext:
"Черно море" спечели с 3:2 на терена в кв. "Коматево"
[LAP.bg]
"Черно море" откри резултата на терена в "Коматево" само след три минути игра. Александър Цветков проби и подаде вдясно към Ондрей Сукуп, който центрира от крилото. Иван Коконов се пласира отлично на близката греда и с глава насочи топката във вратата.
"Канарчетата" реагираха и в шестата минута Иван Стоянов получи пас отляво и отправи удар по диагонала, но вратарят Коварж изби в корнер.
Две минути по-късно при бърза контраатака на гостите Бакари нахлу в наказателно поле и стреля, но топката се отби в страничната греда.
Мачът продължи с атаки към двете врати. Тодор Неделев и Иван Стоянов организираха добро нападение за "Ботев", което завърши с удар от точката на дузпата на Жоао Пауло, но Коварж отново беше на мястото си. Последва изстрел на Стоянов и ново спасяване на вратаря на "Черно море".
Тимът на Георги Иванов вече е четвърти
[LAP.bg]
В 30-ата минута варненци нанесоха втори удар.
Даниел Георгиев се възползва от грешка на Кристиан Димитров, напредна с топката, изпревари Серкан Юсеин и със силен удар по диагонала прати топката в горния десен ъгъл на Георги Георгиев.
Минута по-късно Коконов излезе на чиста позиция, но стреля неточно, а на отсрещната врата Жоао Паоло пропусна изгодна възможност.
В 42-ата минута "Черно море" стигна до трети гол. Уго Секо направи страхотен пробив през центъра на отбраната на "Ботев" и технично с външен фалц преодоля Георгиев.
Домакините са хвърлиха в атака през втората част. В 62-ата минута Серкан Юсейн намали резултата след индивидуален пробив, а само осем по-късно резултатът стана 2:3. З
ащитникът Радослав Терзиев вкара с глава след центриране на Тодор Неделев.
"Ботев" продължи да натиска в оставащите минути, но така и не намери път към вратата на "Черно море" за трети път.
"Черно море" спря възхода на "Ботев" (Пловдив) след победа с 3:2 като гост.Варненци взеха аванс от три гола преди почивката, успяха с доста усилия да го удържат през второто полувреме и прекъснаха серията на съперника от четири поредни мача без загуба.Тимът на Георги Иванов-Гонзо постигна трета поредна победа в Първа лига и се изкачи на четвърто място в класирането.Варненци събраха 20 точки, като изостават с една от ЦСКА, с две от "Лудогорец" и с четири от лидера "Левски". "Ботев" е шести със 17 точки.


title: Председателят на Дупнишката популярна каса и съпругата му остават в ареста

maintext: Председателят на Дупнишката популярна каса Георги Близнаков и съпругата му Ивона да останат в ареста, реши днес Окръжният съд в Пловдив. Двамата са обвинени за лихварство, а според магистратите, ако останат на свобода, има опасност да извършат ново престъпление или да се укрият.Близнаков и съпругата му ги грози наказание от пет до десет години лишаване от свобода и глоба от пет до десет хиляди лева. Георги Близнаков е обвинен и в извършване на данъчно престъпление, за което се предвижда наказание "лишаване от свобода" от три до осем години и конфискация на част или на цялото имущество на виновния.Определението на съда подлежи на обжалване и протест в 3-дневен срок от днес пред Апелативен съд Пловдив.Дупнишката популярна каса влезе във вниманието на медиите и властта през април, след сигнали от вложители, че не могат да си получат парите. До момента жалбите са 230, като се губят следите на 4.5 млн. лева. Хората дали спестяванията си, привлечени от високата лихва – 18%.Адвокатът на Близнакови Марин Марковски обяви пред журналистите, че престъпление няма, тъй като става дума не за банка, а за спомагателна каса. Георги Близнаков пък заявил пред съда, че парите са влагани в печеливши начинания в различни сфери на икономиката.Според Нова телевизия БНБ е извършила проверка на касата през тази година, но не е открила нарушения.


description: Проверен ли е произходът на средствата за покупката на Дипломатическия клуб "Бояна". Това питат депутатите Методи Андреев (ГЕРБ), Мартин Димитров и Петър Славов (Реформаторски блок). Въпросите са зададени към вицепремиера, наблюдаващ икономиката, Томислав Дончев и министъра на финансите Владислав Горанов, се вижда от сайта на Народното събрание.

title: С какви средства ще се плати Дипломатическият клуб, питат депутати

maintext:
Мартин Димитров (на снимката) и Петър Славов от Реформаторския блок и колегата им от ГЕРБ Методи Андреев преди дни попитаха и защо в бордовете на държавни енергийни дружества остават министри от времето на Тройната коалиция. Днес въпросните бивши министри бяха сменени.
Фотограф: Георги Кожухаров
приложение, което се отнася към обособените части, които могат или не могат да бъдат продадени. Допусна обаче, че законът трябва да бъде прецизиран.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Проверен ли е произходът на средствата за покупката на Дипломатическия клуб "Бояна". Това питат депутатите Методи Андреев (ГЕРБ), Мартин Димитров и Петър Славов (Реформаторски блок). Въпросите са зададени днес към вицепремиера, наблюдаващ икономиката, Томислав Дончев и министъра на финансите Владислав Горанов, се вижда от сайта на Народното събрание.Вчера Надзорният съвет на Агенцията за приватизация одобрил сделката за продажба на дипломатическия клуб, който е част от забраненото за раздържавяване държавно дружество "Адис". Тримата депутати вече питаха Дончев дали това не е нарушение. В края на септември той им отговори, че от правна гледна точка процедурата е чиста, защото имотът не е включен вПроблемът с тази сделка, и според вицепремиера, и според тримата депутати е, че купувач е старозагорското "Ексклузив уеб дизайн", което е почти без дейност, а декларира, че ще плати 8.5 млн. лв. Агенцията даде за проверка на Националната агенция за приходите документите, които показват как кандидат купувачът планира да плати. В АП не е получено възражение от НАП, затова те са придвижили сделката. Купувачът има срок от шест дни, считано от уведомяването му, за да плати.


description: Френският кинодокументалист Катрин Бернщайн и Асен Владимиров са режисьори на документалния филм за живота на Ромен Гари и мисията му като посланик в София в първите години на комунистическия режим. "Книжарят" бе представен на фестивала Cinelibri.

title: Катрин Бернщайн: "Книжарят" не е филм за живота на Ромен Гари, а за разделянето на света

maintext:
[Cinelibri]
Френският кинодокументалист Катрин Бернщайн бе в София по покана на организаторите на фестивала "Синелибри" за премиерата на документалния филм "Книжарят", заснет по сценария на българина Асен Владимиров. "Книжарят" се впуска по следите на първата дипломатическа мисия на Гари в България, в периода 1946-1948-а, и от архивите на Държавна сигурност изплуват на повърхността интересни моменти, както от живота му в София, така и от контактите му с български интелектуалци - най-вече от приятелството му с Никола Петков. Така наречената "българска следа" в живота на създателя на романите "Животът пред теб", "Голям гальовник", "Сияние на жена" и "Терзанията на цар Соломон" привлича вниманието на Катрин Бернщайн и продуцентите Нико ди Биазе и Мишел Казалта.
Документалният филм, който се ражда впоследствие, е заснет в България и в него участват актьорите Ксавие Базен, Касиел Ноа Ашер и Луиза Григорова. Продукцията е носител на голямата награда на Асоциацията на авторите на документално кино във Франция, която се връчва началото на ноември в Париж.
Тук сте като гост на второто издание на "Синелибри", в рамките, на което се представя вашия документален филм в съавторство с Асен Владимиров - "Книжарят" - едно изключително детайлно изследване на времето, което френският писател Ромен Гари прекарва в България като дипломат във Френското посолство 1946-1948. Защо акценът във филма са точно тези две години и на каква основа стъпвате по отношение на автентичността на тезите и темата на филма?
- Ромен Гари бе само причината, за да отворим истинската тема, към която исках да обърна внимание, а именно разделянето на света на два лагера. Интересното в един разказ и в един филм е от една малка история да разкажеш голямата история. Всичко, което се чува във филма, което е извън кадър, но върви с глас, идва от писанията на Ромен Гари, на тайните служби, на съпругата на Гари и от посланика на Франция в споменатия вече период. Тъй като вече имаше написаното в архивите на държавните служби, нашият екип създаде един сюжет, около който се завърта филма. Нещо, което го е имало, но не е било написано.
С продуцента и сърежисьор Асен Владимиров (вляво)
[Cinelibri]
В едно интервю за френски ежедневник казвате, че посоката на филма е зададена, след като в разговор с Асен Владимиров сте достигнали до извода, че няма смисъл да се повтарят вече разказвани и обсъждани неща за живота на Ромен Гари - сам по себе си сюжет за филм с неочквани обрати. Кой в екипа направи детайлното разследване и преглеждане на необходимата документация, от която става ясно, че ДС е следила по петите новопристигналия дипломат, който се отличавал с екзотичен вид и много свободно и артистично поведение, нещо рядко срещано в комунистическа България по това време?
- Асен Владимиров е човекът, който бе запознат с архивите на Държавна сигурност. Той успя да прочете всичко онова, което го е интересувало преди 15 години, когато архивите са били отворени и е имало достъп до тях. В същия период аз прегледах всички архиви на външно министерство на Франция, на който адрес по онова време и посланикът, и Ромен Гари са пращали писма. Асен Владимиров ме въведе в българската история от този период и той написа сценария на филма. Да се направи филм за Ромен Гари бе истинско предизвикателство, защото той е изключително интересен персонаж, а с натрупването на сцени от филма и фрагменти от водещата история става все по-симпатичен.
Какво от документите, на които попаднахте, свързани с темата, ви се стори много интересно?
- Бях изумена, че онова, което хората от Държавна сигурност са описвали за Ромен Гари, засяга неговия по скоро личен живот. Те са влизали много силно и с цветни коментари в моралната част на неговия живот. И второ, вместо да пишат нещо за неговата работа, са коментирали неговия живот. Това е странно за Държавна сигурност, не намирате ли?
Как тогава Ромен Гари си върши работата на дипомат, маневрирайки между ДС и указанията, които получава от работодателя си - френската държава?
- Той не се страхува от Тайните служби и се посвещава на професионалните си задължения. Знам, че е работил много активно. През деня е работил много в посолството, а през нощта е писал книгите си. Разбира се, че е гледал да избягва тайните служби, но те по никакъв начин не са влияели на работата му на дипломат. Ромен Гари е помогнал на няколко българи да излязат от България. Най-силно го е впечатлило делото срещу Никола Петков - много е искал да му помогне, но е бил безсилен.
В архивите, с които работите за изграждането на сюжет на филма, попадали ли сте на спомени или документи, които да показват адмирации и респект към Ромен Гари като писател, като творец и дори като дипломат или типично за произхода си съдържат само дежурната информация и шпионаж?
Невероятно, но са си позволявали да говорят за неговото творчество. Коментирали са, че знаят, че е известен във Франция, но те самите не намирали нищо интересно в писанията му. Във филма е цитарно точно, аз може би не съм толкова точна като преразказвам това.
Кадър от "Книжарят"
[Cinelibri]
Има ли някой от близкото му обкръжение в София, който превъзмогва себе си и агентурната си същност, за да общува с писателя, за да открие повече за живота отвъд завесата?
- Знам, че е шпиониран и от най-близките си хора в този период, по време на мисията му в София. Като се почне от жената, която е почиствала у тях, неговата секретарка - Нели Траянова, която се говори, че е била принудена да го шпионира, и дори от време на време при него е идвал един сервитьор - и той също е работил в службите. Трудно е да се говори за приятелство, но мога да кажа, че той е смятал, че Никола Петков е сред приятелите му.
Какво от "Книжарят" ви изненада най-много и най-силно и ви показа нова гледна точка не само към агентурното минало на държавата ни в комунистическо време (периода 1946-48-а), но ви срещна и с някои нови моменти от биографията на Гари?
- Мога само да кажа, че във Франция Доминик Бона, която е написала една от най-хубавите биографии за Ромен Гари, а също и Мариан Симоф, те никога не са имали достъп до българските архиви на Държавна сигурност. Нищо не се знае от написаното в тези доклади. Идеята на този филм е как светът се разделя на два лагера посредством историята на Ромен Гари, но не е филм за Ромен Гари.
Намира ли отражение в творческия му живот двугодишния му престой в България и къде?
- Трудно е да се отговори, но знам по неговите писания и думи, че в неговия живот на дипломат първото му назначение - България и последното - Лос Анджелис са повлияли силно, както върху дипломатическия му, така и върху неговия личен живот. Нещо, което се знае е, че той е бил много привързан към София, защото никога не трябва да забравяме, че той самият е славянин (Ромен Гари е роден на 8-и май, 1914-а, във Вилнюс, Литва - б.р.).
"Дневник" благодари на Мария Конакчиева и Таня Иванова, помогнали за реализацията на интервюто.


title: Над 600 души се включиха в "Рено морнинг рън"

maintext:
Фотограф: Архив [Бегач]
Над 600 души се включиха в петот издание на кроса "Рено морнинг рън", което се проведе в Борисова градина в столицата.Те се състезаваха на три дистанции - 5, 10 и 20 км, а след това се проведе и надпревара за деца.Победители в най-късото разстояние станаха Ана Кременлиева и Иван Сираков, съответно при дамите и мъжете. На 10 км най-бързи бяха Христа Стойнева и Деян Атанасов, а на 20 км първи завършиха Таня Димитрова и Александър Василев.Събитието, организирано от СК "Бегач", имаше благотворителна кауза - всички събрани средства ще бъдат използвани за отбелязване на маршрути за бягане в столичните паркове.Маркирането ще става с поставяне на указателни табели в Северен, Южен, Западен паркове и Борисова градина, като същевременно ще бъде създаден и сайт с GPS тракове и още повече маршрути край София, Витоша и региона.


description: До момента Димитров няма победа срещу Ришар Гаске след пет мача. Последната им среща беше на "Уимбълдън" миналия сезон, когато французинът спечели в три сета.

title: Григор Димитров стартира срещу неудобен съперник в Шанхай

maintext:
Българският треньор ще търси първата си победа срещу Ришар Гаске
Българският тенисист Григор Димитров започва днес участието си в турнира от сериите "Мастърс" в Шанхай. Осемнадесетият в света ще срещне французина Ришар Гаске, който е с едно място пред него в класацията на АТП.До момента Димитров няма победа срещу този съперник след пет мача. Последната им среща беше на "Уимбълдън" миналия сезон, когато Гаске спечели в три сета.Мачът помежду им в Шанхай ще започне не по-рано от 11.00 часа българско време.При победа Димитров ще играе във втория кръг с Вашек Писпишил. Канадският квалификант се наложи със 7:5 (5), 6:4 срещу Иво Карлович.Димитров в добра форма, като се справя силно в азиатското си турне. Най-напред той стигна полуфинал в Чънду, а миналата седмица игра във финала в Пекин. В спора за титлата в китайската столица хасковлията отстъпи срещу олимпийския шампион Анди Мъри


description: "Капризни години" излиза от печат на 14 октомври, по време на гостуването на Менцел на фестивала CineLibri.

title: Откъс от "Капризни години" на Иржи Менцел

maintext: В рубриката "Четиво" публикуваме откъс от "Капризни години" на един от най-значимите съвременни кинематографи Иржи Менцел, предоставен от издателство "Колибри".Менцел е от поколeнието на така наречената "чешката нова вълна", който заедно с Милош Форман, Вера Хитилова и Яромир Иреш вписва името си в световната енциклопедия на киното и получава признание като един от най-големите майстори на комедийното изкуство на двайсти век."Капризни години" излиза от печат на 14 октомври, по време на гостуването на Менцел на фестивала CineLibri . Чешкият кинорежисьор ще приветства публиката преди прожекциите на филма си "Обслужвал съм английския крал" по едноименния роман на Бохумил Храбал, в който участва и българския актьор Иван Бърнев.Нашето пребиваване в Холивуд малко се проточи, защото в онези дни убиха Мартин Лутър Кинг и имаше национален траур. Тържественото връчване на наградите "Оскар" се отложи с два дни. Всички тези дни, до самия край, ние преживяхме като в някакъв сън – вечно леко недоспали, ошашавени от американския английски и от необичайната среда. Всички ме потупваха по рамото, но аз не ги разбирах, бяха ме научили на една-единствена фраза, която щеше да ми трябва, ако получа "Оскар". Церемонията по връчванията днес е добре позната на всеки: в един напрегнат момент някаква известна кинозвезда на подиума отваря плик и обявява името на единия от петте номинирани, щастливецът съответно става, подава насам-натам ръце, после тръгва към подиума, всички ръкопляскат, като останалите четирима, които са се разминали с "Оскара", се усмихват и ръкопляскат най-много. На подиума после всички, които са там, се прегръщат и си разменят целувки и най-накрая споменатият щастливец трябва да каже няколко думи. Бяха ме научили да кажа: "Ай ем вери глед дат американс лайк дъ чехословак мувис" – сиреч като патриот да припомня, че и предходната година същата награда е получил чехословашки филм и че ние там в Прага сме страхотни във филмовия бранш.Бяха ми набили тази фраза, седяхме после в огромната зала в Санта Моника, където се провеждаше церемонията по връчването. Между обявяването на наградите имаше някакви изпълнения, тоест шоу. Тогава още не бе такава скука като днес – най-важното през цялата вечер сега са рекламите. Между отделните връчвания имаше изпълнения на най-големите звезди на шоубизнеса. През трите часа можах да видя на живо Луис Армстронг, Ела Фицджералд, Барбра Стрейзанд, Франк Синатра, големи бигбендове, не си спомням вече кого още. Дори само заради това си заслужаваше екскурзията до Щатите. Водещ бе Боб Хоуп. Когато дойде моментът да се обяви кой е носителят на "Оскар" за най-добър чуждоезичен филм, стана голям гаф. Трябва да знаете, че по онова време средностатистическият американец знаеше за Европа толкова, колкото ние днес за африканските племена. Когато някъде кажех, че съм от Чехословакия, двама от трима ме питаха как е Тито. Дани Кей, глупакът на сцената, който държеше в ръцете си плика с името на отличения филм, присви очи към бумагата, която бе измъкнал от плика, и обяви в микрофона: The winner is – Yugoslav film – и Саша Петрович, който също бе номиниран за фантастичния си филм Срещал съм и щастливи цигани, се надигна от креслото, а Дани Кей продължи: – "Closely Watched Trains!", Саша се срути в креслото и за малко да получи инфаркт. А аз станах, леко пребледнял, само усетих, че оркестърът свири нашия химн. "А стига, бе, то туй е като на олимпиада", си казах. На подиума взех златната статуетка, Дани Кей ме прегърна през раменете и ме поведе към задната част на сцената. Там имаше редица практикабли и той ме водеше от един към друг. Под нас гъмжеше от журналисти и фотографи. Нямах преводач, всички пъхаха под носа ми микрофон и аз казвах само единственото, което знаех: I am glad, I am glad. Дани Кей прие всичко това като своя изява и взе да си приказва с журналистите, а аз стърчах там като бостанско плашило.При едно тържество в Академията тази година ми показаха запис на церемонията от 1968 г. Не съм бил справедлив към Дани. Той си го е казал съвсем точно от подиума, но гласът му е бил заглушен от репродукторите, които със закъснение са заявявали съдбоносното The winner is Yugoslav film, което едва не докара до инфаркт Саша Петрович.Сетне, с "Оскара" в ръце, ме отведоха обратно в залата. Седнах си на мястото, сложих статуетката на пода между краката си и продължих да гледам програмата. По едно време, не знам защо, погледнах наляво от себе си. Там седеше Фей Дънауей, актрисата от "Бони и Клайд", и ревеше, та се късаше. Не бе получила "Оскар". До нея седеше партньорът ѝ Уорън Бийти, който също не бе награден. Дъвчеше усилено дъвка, сякаш за да преглътне огорчението си. Малко по-нататък седеше друг неуспял кандидат, и той наскърбен. Пред мен беше Род Стайгър, който бе получил "Оскар". Той се извърна към мен и ме потупа по рамото – сиреч: браво, момче! Едва сега, след като видях истериите на звездите, разбрах какво значи за всички тези хора златната статуетка. А аз я крепях на земята между краката си. Усетих, че другите могат да приемат това за неуважение, и за да не ги обидя, я сложих в скута си. После дойдоха да ми напомнят, че е време да потеглим към летището. Тържеството още не бе приключило, но ние не можехме да останем, разминахме се и с банкета след това. Трябваше да се върна в Прага, защото там ме чакаше екип и първи снимачен ден на Престъпление в шантана. Същата нощ отлетяхме за Ню Йорк. А "Оскара" ми го взеха, преди да тръгна – трябвало да гравират на него името ми.В Ню Йорк се налагаше да изчакаме няколко часа до полета си за Прага. Домъкнахме се до хотела и тъкмо си бяхме легнали, звънна телефонът. Долу на рецепцията ме чакаше Ян Кадар с жена си, голям букет и бутилка уиски. Добрият, мил Ян беше първият, който ме поздрави за "Оскара". "Оскарът" за женска роля през 1968 г. отива у Катрин Хепбърн за "Познай кой ще дойде на вечеря".Няколко дни по-късно по пощата дойде и прословутата златна статуетка. Бяха я сложили в торбичка – като тия, дето децата си носят в училище цвичките, а имаше и разписка за доставяне: "Оскар", 1 брой." В тази торбичка си го пазя и до днес.В Прага кацнахме на старото летище в Рузине. Чакаха ни журналисти, директори, актьори, хора от екипа и баща ми. Всички много ни се радваха. Когато барандовският шофьор ни караше с баща ми към Страшнице, под секрет ми каза, че ме гласят за държавна награда, но все едно че не ми е казал, това трябвало да бъде изненада за мен. Оставихме вкъщи баща ми и потеглихме за "Барандов", където вече ме чакаше екипът на новия филм с триумфална арка и поздравления. Този ден много не заснехме. В ателието дойде директорът Харнах, за да ми каже на ухо, че аз и господин Храбал ще получим държавна награда за нашите Строго охранявани влакове. Казва ми го предварително, но аз все едно че не зная, защото засега това е тайна. После ме привика генералният директор Поледняк, който най-тържествено ме поздрави с отличието и също ми каза, че ще получа държавна награда, но аз още не бива да зная, ще ми се каже официално. На другия ден ни прие министърът на културата Галушка и той със загадъчна усмивка ми заяви, че с господин Храбал ще получим държавна награда, но за това не бива никой да знае – засега е тайна, защото ще ни го съобщи официално самият президент, армейският генерал Лудвик Свобода. Така бяхме поканени в Президентския дворец в Храдчани: аз, чичо Храбал, Ярда Шофър, директорът Харнах, генералният директор Поледняк и министърът на културата Галушка, за да разкажем на господин президента как сме прекарали в Холивуд. Той ни слушаше, като от време на време клюмваше глава, но когато започнах да разказвам за госпожа Воржишкова, благодарение на която успяхме да видим Сан Франциско, най-красивия град в Северна Америка, където прескочихме за един ден със самолет, изведнъж живна и възторжено въздъхна: "Сан Франциско! Там съм бил!". Беше участвал в митарстванията на чешките легионери след края на Първата световна война, когато се връщали от Русия през Сибир до Америка и оттам на кораб за Европа. Взе да разказва надълго и нашироко, но шефът на протокола господин Новак му прошепна нещо на ухото, той кимна с глава и смотолеви: "Да! Ще бъдете удостоени и с държавна награда!". И ни подаде ръка. Така на първи май същата година ние с господин Храбал получихме Държавната награда "Клемент Готвалд". Към нея и свитък с диплом, както и спестовна книжка с влог от 10 000 крони. Вече се бяхме прославили. Нашият "Оскар" малко пообърка работата с държавните награди. Първоначално изобщо не са ни предвиждали за нея. Тази година за кинодейците били планирани две награди – едната на Франтишек Влачил и Франтишек Павличек за техния Маркета Лазарова, другата на Отакар Вавра и Франтишек Хрубин за Романс за флигорна. Тъй като обаче преди две години заради "Оскар" получиха държавна награда Кадар и Клос, миналата пък заради номинацията си за "Оскар" – Милош Форман, логично бе след нашия "Оскар" да последва държавна награда и за нас. Така че вкъщи си имам и Държавна награда "Клемент Готвалд". Често някой с огромно злорадство ми напомня, че имам отличие на името на убиеца Готвалд, както и това, че съм и един от социалистическите лауреати, въпреки че това признание получих от Александър Дубчек.Сега, като споменавам наред с моите "Строго охранявани влакове" и "Маркета Лазарова", и "Романс за флигорна"– три заглавия за една година, ми става малко тъжно. Чешкото кино действително в онези години имаше свой щастлив период.Около "Оскара" тогава у нас не се вдигаше такъв шум, какъвто вдигат сега. По-скоро той предизвика лека завист и недоброжелателност. Чувствах го по поведението на хората около мен. Изненадан бях от много колеги, които винаги са ме смятали малко за аутсайдер. Почувствах го и у други, от които не бях го очаквал. Но ако трябва да съм откровен и справедлив, навярно и аз на тяхно място бих се държал така. Познавам себе си, така че не мога да се сърдя на никого. Единственият, който не промени поведението си спрямо мен, бе Хонза Немец – по-скоро защото той е човек, който към всекиго проявява разбиране.. Едно от нещата, които оцених у жена си Олинка, бе, че макар да живеехме заедно в моето жилище няколко години, нито веднъж не поиска да види "Оскара". Инак всеки втори, който дойдеше у дома, най-напред питаше за него. Олга е земен човек, не е интелектуалка, възможно е дори да не знае какво е това "Оскар". Винаги когато някой подхване приказка за моя милост и за "Оскара", изпитвам смесени чувства. Щастлив съм, че ми го дадоха в Щатите – това буди респект, повдига престижа, а и гъделичка суетността ми. Но съм и наясно с относителността на тази награда. Че филмът е добър, това се потвърждава и до днес, но това, че получи наградата на Американската филмова академия, е само резултат от щастливо стечение на обстоятелствата. Има безброй добри филми, които никога никаква награда не са получавали, както и доста филми, удостоени с "Оскар", които сега не стават за гледане. Нашият стар черно-бял филм вече близо 50 години все някъде се прожектира, дори учат за него по филмовите училища, но аз знам, че ако тогава не бе получил това отличие в САЩ, днес никой нямаше да си спомня за него – както става с много добри филми. За себе си зная, че редицата други награди, дипломи и медали никога не бих получил, ако не се знаеше, че съм получил "Оскар" за най-добър чуждоезичен филм. Една година преди американското отличие Стро го охранявани влакове беше награден в Полша като най-добър чуждестранен филм. Някой да знае за това днес? Най ми харесва коментарът на един мой добър приятел, който казва, че съм получил "Оскар" само заради печата на дупето. В днешно време опростяването на нещата процъфтява.


title: Собственикът на рудник "Бабино" се е отказал да прекрати дейността

maintext:
Теменужка Петкова
Фотограф: Цветелина Белутова
Концесията за добив на въглища в Бобов дол е дадена през 2007 г. за срок от 35 години. Министър Петкова каза, че последната проверка по изпълнението на работната програма и концесионния договор е от април 2016 г.
Дружеството е част от групата на Христо Ковачки и вчера синдикатите алармираха, че се планира да бъдат съкратени 600 от общо 700 заети в рудник "Бабино".
Министърът на енергетиката Теменужка Петкова съобщи пред журналисти в Министерския съвет, че вчера е било получено уведомление от дружеството "Бобов дол - въгледобив", в което се посочва, че поради липсата на целесъобразност и икономическа ефективност от експлоатацията на находището ще бъде преустановена дейността на рудник "Бабино". Тази сутрин в министерството е постъпило ново писмо от дружеството, в което се посочва, че се оттегля вчерашното уведомление за преустановяване на дейността, поради настъпили нови обстоятелства, каза министър Петкова, цитирана от БТА."Днес сутринта пристигна това писмо, в което ни уведомяват, че има настъпили нови обстоятелства, не ни известяват какви са те", каза Петкова, цитирана от "Фокус".Работниците от рудник "Бабино" на Мини "Бобов дол" протестират, включително под земята, заради намален размер на възнагражденията и неизплатени ваучери за храна.Социалният министър Зорница Русинова днес потвърди, че вчера в Агенцията по заетостта е било депозирано уведомление за масово уволнение на 650 човека. От тях 150 са пенсионери, а за останалите има възможност да им бъде намерена работа, като има 150 обявени работни места в Бюрото по труда в Дупница, които отговарят на квалификацията на освободените.На територията на Бюрото по труда в Кюстендил също има обявени работни места, като още днес около 50 човека могат да бъдат насочени към строителен обект, коментира министър Русинова. За останалите хора има възможност на квалификация, допълни тя.В края на миналия месец Главна инспекция по труда е била сезирана за забавяне на заплатите на част от работниците и в началото на октомври е направила проверка, като е било констатирано забавяне на възнагражденията за август и удръжки от 20 на сто. На работодателя само за тази година са издадени седем наказателни постановления, каза Русинова и допълни, че той е бил глобен с малко над 7000 лева.Късно снощи в прессъобщение оперативното ръководство на компанията "Въгледобив Бобов Дол" ЕООД информира, че е постигнало съгласие със синдикатите да подготви работна програма за запазване на трайните работни места, да преизчисли заплатите съобразно добива през август и септември и ако се наложи доплащане, то да бъде извършено. Ръководството уверява, че е превело 62369 лв. за ваучери за храна. "Последващото им издължаване ще се случи по предварително изготвен погасителен план Гарантирани са реално изработените трудови възнаграждения, съгласно утвърдените вътрешни правила за работна заплата на Предприятието, на всички работници, оставащи на работа до окончателното затваряне на рудник "Бабино", гласи съобщението.


title: САЩ са засекли неуспешно ракетно изпитание на Северна Корея

maintext:
Фотограф: Kcna
Американската армия е засякла неуспешно севернокорейско изпитание на балистична ракета със среден обсег край северозападния град Кхусон, съобщи вчера Пентагонът, цитиран от Ройтерс.
"Решително осъждаме това, както и останалите ракетни изпитания на Северна Корея", заяви командирът от Военноморските сили на САЩ и говорител на Пентагона Гари Рос. "Възнамеряваме да изразим безпокойството си пред ООН, за да увеличим международната решимост Корейската народнодемократична република да понесе отговорност за тези действия."
Рос каза, че ангажиментът на САЩ към защитата на съюзниците им в региона, включително на Южна Корея и Япония, е "непоклатим" в контекста на подобни действия от страна на Пхенян. Пентагонът посочи, че изстрелването на ракетата не представлява заплаха за Северна Америка, предаде БТА.
Смята се, че тя е балистична, със среден обсег, от типа "Мусадан", заяви още американското министерство на отбраната, цитирано от Асошиейтед прес.
Южнокорейската армия заяви, че севернокорейската ракета се е взривила малко след като е излетяла.


description: Предложение на Министерството на правосъдието за въвеждане в българското законодателство на европейска заповед за запор на банкови сметки, трябва да гласува правителството днес.

title: Въвеждане на европейска заповед за запор на банкови сметки ще одобри кабинетът днес

maintext:
Фотограф: Цветелина Николаева
Предложение на Министерството на правосъдието за въвеждане в българското законодателство на европейска заповед за запор на банкови сметки ще бъде гласувано от правителството днес. Мотивите на вносителите са транспониране на европейски регламент в нормите на Гражданско-процесуалния кодекс (ГПК)."С нея се създаватза бързо запориране на средства по банкови сметки на длъжника на територията на целия Европейски съюз. В същото време тя предвиждасрещу злоупотреба от страна на кредитора", се посочва в мотивите на вносителя.Европейската заповед за запор ще се прилага в случаите, в които кредиторът е с местоживеене в една държава членка, а съдът и банковата сметка, която подлежи на запориране, се намират в друга държава членка. Или когато съдът, който разглежда молбата за заповед за запор, се намира в една държава членка, а банковата сметка – обект на заповедта за запор, е в друга.Регламентът ще се прилага от 18 януари 2017 г. и всяка държава членка трябва да изпрати на Европейската комисия информация за прилагане на регламента, в която трябва да посочат определените компетентни органи по издаване и по изпълнение на европейска заповед за запор, органа, компетентен да получава информация за сметките на длъжника, тарифата за таксите и др. като срокът за това е бил 18 юли 2016 г.Предложенията предвиждат компетентният орган за издаване на европейска заповед за запор на банкови сметки да е първоинстанционният съд, който трябва да разгледа спора по същество, акоПредвижда се възможност за искане за издаване на европейска заповед за запор във всяко положение на делото, включително в рамките на разглеждането му пред последната съдебна инстанция.поради което ще се определи централизиран орган за получаване на искания за банкови сметки, който без забавяне да предприема необходимите действия и да предоставя исканата информация на запитващия съд. Това ще бъде - Държавната съдебно-изпълнителна служба при Районен съд в София, респективно всеки съдебен изпълнител в съда.Компетентен орган по изпълнение на европейската заповед за налагане на запор върху банкови сметки ще еПредвижда се и възможност за двете страни в производството да искат отмяна и изменение на европейската заповед за запор и изпълнението й.


title: Работодателите и синдикатите приеха със забележки "скучния" проектобюджет на Горанов

maintext:
Владислав Горанов
Фотограф: Цветелина Белутова
КНСБ настоява максималният осигурителен доход да стане 2800 лева.
родължава притискането на бизнеса, който е основният двигател на растежа, чрез н
ереформираната съдебна система, забавянето на
електронното правителство и у
тежняването на регулациите и размера на таксите. За периода 2015-2016 г. има ръст на приходите от
таксите с 11 на сто, а се предвижда за 2017 г. нов ръст със 7.6 на сто.
Приходите от такси са 4.5% от общите приходи на бюджета, докато в Словения, например, са 0.2%, аргументира се БСК.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Съвършен бюджет няма, аз се надявам това да е скучен бюджет, който да не е тема за дебати, имаме много по-сериозни въпроси да решаваме. Този коментар направи финансовият министър Владислав Горанов при обсъждането на проектобюджета за 2017 г. от Националния съвет за тристранно сътрудничество.Обсъждането на законопроекта задължително предшества приемането му в Министерския съвет и внасянето в Народното събрание, крайният срок за което е понеделник, 31 октомври.Представителите на работодателите и синдикатите са определили проекта като по-добър от тазгодишния, съобщи БТА.Сред забележките на синдикатите са запазването плоския данък, замразяването на максималния осигурителен доход на 2600 лв., замразяването на размера на минималното обезщетение за безработица в размер 7.20 лв. на ден и помощта за майките, които отглеждат дете между 1 и 2 г. на 340 лв.Част от работодателските организации възразяват срещу административното увеличение на минималната заплата с 9.5% без това да е съгласувано с тях. Синдикатите на свой ред предлагат, минималната заплата да продължи да расте не само през 2017 г., но и през следващите две години, докато правителственият проект предлага замразяване.По думите на председателя на Асоциацията на индустриалния капитал Васил Велев, цитиран от БТА, за бизнеса прогнозата е реалистична, що се отнася до ръста на БВП, нивото на заетост и ръста на компенсациите на заетите. Смятаме, че планираното увеличение на приходите е постижимо, възможно е да бъде по-амбициозно, но се придържаме към по-предпазлива прогноза, допълни той. От бизнеса подкрепят и данъчната политика, липсата на увеличение на минималните осигурителни доходи, както и запазването на максималния осигурителен доход.Според Велев не административни мерки като ръст на минималната заплата ще доведат до развитие на икономиката на България, а са необходими повече средства за образование. Той възрази срещу бюджетния дефицит, който по думите му е резултат от неизвършени реформи.В становище на Българската стопанска камара се подчертава, че п


description: Първа инвестиционна банка (ПИБ) е кредитирала контролираната от депутата от ДПС Делян Пеевски верига "Техномаркет" с 24 млн. лв. Това се вижда от вписан в Търговския регистър залог върху предприятието на компанията, съобщава в днешния си брой "Капитал daily".

title: ПИБ е кредитирала "Техномаркет" с 24 млн. лв.

maintext:
Фотограф: Цветелина Белутова
Според данните за 2015 г. приходите на веригата спадат с 13% до 465 млн. лв., а печалбата е символичните 17 хил. лв.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Първа инвестиционна банка (ПИБ) е кредитирала контролираната от депутата от ДПС Делян Пеевски верига "Техномаркет" с 24 млн. лв. Това се вижда от вписан в Търговския регистър залог върху предприятието на компанията, съобщава в днешния си брой "Капитал daily" Така връзките между ПИБ и Пеевски, изглежда, отново се задълбочават, след като покрай промените от пролетта в мениджмънта и контрола над строителната "ПСТ груп" (считана в сектора дотогава за тяхно общо владение) имаше индикации за разделяне, посочва изданието.Другата банка, през която Делян Пеевски регулярно финансира дружества от групата си, е държавната Българска банка за развитие. Оттам той рефинансира заемите към КТБ на "Водстрой 98", млечните предприятия и неотдавна и новата строителна фирма под протекцията му - хасковската АБ.Според решенията на съвета на директорите на "Техномаркет" от 11 октомври кредитната линия е разделена на две равни части. Първият транш е определен за банкови гаранции и акредитиви. Втората част от заема е овърдрафт за оборотни средства с лимит до 12 млн. лв.Лихвата по заема е 7% като през пролетта "Техномаркет" изтегли 10 млн. евро кредит от Д банк при 6%, което показва леко влошаване на условията въпреки падащите лихви в страната.Обезпеченията също показват, че ПИБ се застрахова, тъй като е поискала високи залози - дружеството "НСН инвестмънт", което до март беше директно собственост на политика, а след това беше прехвърлено на дубайското Intrust Limited, за което той е декларирал, че притежава 100%..Банката е поискала още и залог на стоки в оборот за 47 млн. лв., от които поне 22 млн. лв. да не са заложени в полза на други кредитори. Като обезпечение са вписани и търговските марки на "Техномаркет", а като допълнително условие е заложено поставяне на ПОС терминали на банката във всички магазини на веригата.


title: Хубчев остана доволен от първия лагер с близо 30 млади футболисти

maintext:
Селекционерът иска организирането на лагери да продължи
[LAP.bg]
Футболистите, участвали в лагера: Васил Добрев ("Септември"), Здравко Димитров ("Септември"), Иван Кирев ("Ботев" Пд), Атанас Ташолов ("Ботев" Пд), Емил Янчев ("Черно море"), Иван Дюлгеров ("Черно море"), Николай Дросев ("Берое"), Атанас Панов (Берое), Архан Исуф (Локо Пд), Димитър Законов (Локо Пд), Сонер Хюсейн ("Дунав"), Стефан Митев ("Дунав"), Станимир Петров ("Верея"), Eмре Емин ("Верея"), Марио Топузов ("Пирин"), Емилиян Христов ("Пирин"), Михаил Палов ("Нефтохимик"), Йолиян Милков ("Нефтохимик"), Тодор Таушанов ("Сливен"), Габриел Диманов ("Сливен"), Борислав Дамянов ("Монтана"), Мартин Лазаров ("Монтана"), Георги Кузовски ("Ботев" Вр) , Минко Ластарджиев ("Ботев" Вр), Христо Лалев ("Левски"), Тонислав Йорданов (ЦСКА), Ангел Лясков (ЦСКА), Слави Петров (ЦСКА), Петър Петров (ЦСКА)
Селекционерът на националния отбор по футбол Петър Хубчев остана доволен от проведения лагер с млади играчи. В продължение на пет дни той води занимания, в които се включиха 29 талантливи футболисти от Първа и Втора лига.Целта на БФС и Хубчев е да се забележат играчи, на които да се разчита занапред. В тренировъчния процес взеха участие помощник-треньорът на националния отбор Левон Апкарян и треньорът на вратарите Армен Амбарцумян."Доволен съм от старанието, което вложиха младите футболисти по време на лагера. Със сигурност видяхме няколко играчи, които заедно с треньора на юношеския отбор до 19 години Ангел Стойков ще продължим да наблюдаваме внимателно", каза Хубчев, цитиран от сайта на БФС."Надявам се, че тези лагери ще продължат да се провеждат редовно, за да има успешен резултат от тях", добави селекционерът.


description: "Дневник" публикува запис от лекцията на доц Кристиан Таков на тема "Справедливостта". Вчера той я изнесе в 272 аудитория в Софийския университет, а организацията беше на Клуба на Юриста "Теодор Пиперков".Очаквайте по-късно и извадки от лекцията.

title: Животът не може да бъде справедлив, или Правото и справедливостта нямат нищо общо (видео)

maintext:
"Дневник" публикува видеозапис от лекцията на доц Кристиан Таков на тема "Справедливостта". Вчера той я изнесе в 272 аудитория в Софийския университет, а организацията беше на Клуба на юриста "Теодор Пиперков".
Очаквайте по-късно и извадки от лекцията.


description: Навсякъде в града се усеща спокойствие, бутикова атмосфера, подреденост и чистота.

title: Фотогалерия: Рейкявик

maintext:
1/16 снимки в галерията Рейкявик ни посрещна в средата на юли с разцъфнал люляк. Температури като у нас през хладен априлски ден. Много туристи от САЩ и Канада, по малко от Европа. Много работещи поляци в града и фермите наоколо.
Фотограф: dobrich


title: Кобе Брайънт ще продаде своя маска за поне 15 хил. долара с благотворителна цел

maintext:
Брайънт сложи край на кариерата си след последния сезон в НБА
Бившият капитан на "Лос Анджелис лейкърс" Кобе Брайънт организира благотворителен търг, на който ще продаде своя предпазна маска.Стартовата цена на маската е 15 000 долара, но може да достигне много повече.Баскетболистът, който приключи кариерата си в края на изминалия сезон в НБА, и преди е продавал подобна маска, като тогава цената ѝ достигна 67 000 долара.Маската, която сега Брайънт продава, обаче е по-специална, тъй като той я носи, след като счупи носа си по време на Мача на звездите през 2012 година, когато задмина Майкъл Джордан като най-добър реализатор в традиционния мач между Изтока и Запада.След това той носи предпазната маска в четири мача на "Лейкърс" и си спечели прякора Маскираната мамба.


title: Софийският маратон ще е с рекорден награден фонд и над 2000 участници

maintext:
Организаторите обявиха награден фонд от 60 хил. лева
[Софийски маратон]
"Български маратони". Според регламента в трите състезания в календара ѝ се дават точки спрямо представянето и ако някой събере повече от 25, взима бонуса. За да успее, Насеф трябва да стане шампион в София.
Софийският маратон ще се проведе с рекорден награден фонд, обявиха организаторите му. Общата сума, която ще бъде разпределена, е 60 хил. лева.Победителите в класическата дисциплина ще получат по 8000 лева. Надпреварата на 9 октомври е валидна както за балканско първенство, така и за финал в създадената верига "Български маратони".Участие са заявили повече от 2200 бегачи. В класическия маратон са 500, в полумаратона са 750 и на 10.5 км са над 800. Повече от 60 българи ще стартират на 42 195 м.Очакват се елитни бегачи от Етиопия, Кения, Мароко, както и маратонци от Северна Америка и Азия. Повече от 500 чужденци ще пристигнат в София за събитието.Стартът ще бъде даден на 9 октомври в 9.30 ч. пред Националния стадион "Васил Левски". Маршрутът на маратона е сертифициран от Международната федерация по лека атлетика."Софийският маратон най-сетне е това, за което от години мечтаехме. Благодаря на екипа, който го съхрани", каза президентът на Българската федерация по лека атлетика Добромир Карамаринов.Италианецът Ахмет Насеф е единственият, който може да спечели бонуса от 20 хил. лева, предвиден във веригатаОрганизаторите представиха и подкрепа за благотворителна кауза. За всеки стартирал участник ще бъде дарен 1 лев на сдружението "Деца с онкохематологични заболявания".Йордан Йовчев ще е лице на друга благотворителна кампания. Той ще стартира в маратона в полза на инициативата "Жълти стотинки", събираща средства в подкрепа на младежи без родители, принудени да напуснат социалните домове при навършване на 18 г. Всеки желаещ може да помогне на каузата, като си купи тениска от зоната на един от спонсорите "Виваком".


description: "Ще има политически брокерство за гласовете за Орешарски."Министърът на културата Вежди Рашивдов в интервю за "Нова телевизия"

title: Цитат на деня: Ще има политически брокерство за гласовете за Орешарски

maintext:
Фотограф: Красимир Юскеселиев
"Подкрепата на ДПС за Пламен Орешарски означава, че 300 хил. гарантирани гласове застават зад него. След това при разпределянето сигурно ще има политическо брокерство."
Това заяви министърът на културата Вежди Рашидов в ефира на "Нова телиевизия". По думите му
политическото брокерство продължава да съществува, и гласовете за Орешарски ще се местят на втория тур. "За съжаление или за радост, там седят икономически, големи интереси", коментира Рашидов."Задкулисни групи работят много в България и какво се правим ние на ощипани моми. Те са повечко, няма основна. когато медиите са собственост на определена група, за каква свобода искате да говорим", каза още министърът на културата. По думите му вълните, темите, с които се занимават медиите, са много, но "на тези избори с Делян Пеевски никой не се занимава".


title: Настроенията на времето на фокус

maintext: Британското кралско метеорогично дружество и дружеството на фотографите тази седмица обявиха селекцията в конкурса за най-добър фотограф на природни явления ( Weather Photographer of the Year) . Над 800 снимки участваха в класацията, от която журито подбра 18. "Дневник" ги публикува със съгласието на организаторите на конкурса.На снимката: "Супертанкерът "Гуанабура" в окото на бурята. Снимката е направена край порт Фремантъл, Западна Австралия. януари 2015 г.Фотограф:[Weather Photographer of the Year]


description: Нова наредба определя норми за потребление на вода за напояване и за туристически обекти.

title: Нови икономически стимули целят разумно ползване на водата в туризма и напояването

maintext:
[Shutterstock]
Нова наредба въвежда специални цени при потреблението на вода за напояване и за туристически обекти, информират от пресцентъра на Министерството на околната среда и водите.Целта е рационално използване на водните ресурси чрез въвеждане на икономически стимули, обясняват от ведомството.Предвижда се земеделските стопани и хотелите да плащат по-ниски такси, ако количествата са в установените норми.Заплащането ще става по тарифа, която се разработва в момента от работна група в МОСВ.Нормите са определени по предложения на ресорните министерства – Министерството на земеделието и храните и Министерството на туризма.В сектор земеделие те са фиксирани въз основа на хидрометеорологичните условия в различните части на страната, различните видове култури – полски, овощни, зеленчукови и етерично-маслени, както и от това дали фермерите поливат гравитачно, чрез дъждуване или капково напояване.Нормите за потребление на вода за туристически цели са на база броя на звездите на хотелите. Лимитите обаче се отнасят само за обекти, които ползват собствени съоръжения за водоснабдяване, а не услугите на ВиК оператор.Наредбата за нормите за водопотребление е качена на сайта на Министерството на околната среда и водите за обществено обсъждане.


title: "Академик" стартира за Купата на ФИБА с драматичен успех след продължение

maintext:
"Студентите" се поздравиха с труден, но заслужен успех
[LAP.bg]
"Лукойл Академик" започна с драматичен успех участието си в турнира за Купата на ФИБА.В зала "Универсиада" играчите на Тони Дечев се наложи със 78:73 над израелския "Бней херцелия" след продължение, след като в редовното време мачът завърши при резултат 63:63.Баскетболистите на българския тим завършиха срещата с 12 успешни стрелби от общо 27 опита от зоната за три точки, а три от тях бяха реализирани в допълнителното време.Павлин Иванов бе най-резултатен за домакините с 18 точки, а Дани Гибсън добави 16 и шест асистенции, Саша Загорац направи силно включване от резервната скамейка с 13 точки, докато високите Стив Зак и Максим Корнийенко постигнаха "дабъл-дабъл" - съответно с 10 точки/11 борби и 12 точки/10 борби.За "Бней" се отличи Карам Машур с 19 точки, Халил Каначевич се представи страхотно под коша и завърши с 14 точки и 13 борби.Първата част започна много динамично, но "студентите" изостанаха с пет точки при 18:23. Kaчеството на игра и успеваемостта паднаха неимоверно през втората четвърт и за четири минути игра двата отбора си размениха само по един кош за 21:25. В крайна сметка полувремето дойде при равенство 31:31 след едва 21 точки, реализирани общо от двата отбора във втория период.След ретата четвърт гостите от Израел отново водеха с пет точки, но във финалната част "Академик" стигна до равенството. Рубин вкара тройка за 63:61 при оставащи 2:11 минути. Последва дълга суша, а Павлин Иванов демонстрира хладнокръвие и изравни от наказателната линия - 63:63 при 5.2 секунди до края. Гостите сбъркаха на два пъти за по-малко от три секунди, а в ответната атака домакините не успяха да изпълнят комбинацията, пожелана от треньора и така мачът влезе в продължение.Допълнителните пет минути стартираха равностойно, но след това българите взеха превес благодарение на три тройки - на Павлин Иванов, Максим Корнийенко и Дани Гибсън, извели домакините напред със 75:71, след което те удържаха лидерството си до края.


title: Вече 10 години Роберто Савиано живее под полицейска защита срещу мафията

maintext:
"Още съм жив", заяви предизвикателно към босовете на мафията италианският писател Роберто Савиано по повод навършващите се 10 години, откакто живее под полицейска охрана заради бестселъра си "Гомора", в който изобличава неаполитанската мафия камора, предаде Франс прес, цитираан от БТА.
"Искам да изкрещя в лицата им: не успяхте, не постигнахте това, което искахте", написа 37-годишният писател и журналист във вестника, на който редовно сътрудничи.
Савиано е под полицейска защита, откакто камората го заплаши със смърт след публикуването през 2006 г. на книгата му "Гомора", продадена в 10 милиона екземпляра по света.
Не са ме спрели, не съм се огънал, макар неведнъж да съм бил съкрушен, подчерта писателят. Той си спомня денят, когато му се обадили по телефона от полицията, за да му кажат, че ще бъде поставен под полицейска закрила. Когато охраната дошла в дома му, той попитал колко време ще продължи това, а полицейски служител му отговорил: "Няколко дни, предполагам".
"Да обобщя тези десет години е много трудно. Преди всичко искам да изразя благодарността си към полицаите, които са с мен ежедневно. Те се превърнаха в мое семейство", казва Савиано.
"След моя случай молбите за полицейска защита на журналисти и активисти в Италия се увеличиха експлозивно, и това изглежда стана нещо нормално. Истината е, че нямах и най-малко представа какво ме чака", споделя той.
Италия е потопена в култура на изнудване, превръщаща се в аспект от стратегията на клановете, отбелязва критично писателят. Този, който разобличава престъпните организации, договорите, прането на пари, е наясно, че по някакъв начин се превръща в мишена, тъй като не става въпрос само за достойнствата на онова, което пише, а ще има и опити за дискредитирането му, казва Савиано, коментирайки отправяни към него критики, че работата му се свеждала до компилиране на всеизвестни факти.
През тези години трябваше да понеса не само трудностите на живота под охрана, но и идиотщината на онези, които говорят без да знаят нищо, добави Савиано, като подчерта, че мафиотските организации се боят повече от всичко от осветляването на аферите им.


description: Стипендиите за децата ще се осигуряват изцяло от международния донор, а държавните пари ще са за учителите, реши МОН след като поректът предизвика недоволство у родители.

title: Държавните пари за ромски стипендии ще се дават само на учителите

maintext:
Фотограф: Цветелина Белутова
Парите, които държавата ще даде за съфинансиране на стипендиите за ученици от ромски произход, ще отиват само за учителите, а не за децата. Средствата ще бъдат предназначени за 150-те учители, които ще работят с децата и с уязвими групи по проекта "Подкрепа на ромски ученици за успешно завършване на средно образование", съобщи днес Министерството на образованието и науката. Така стипендиите на учениците няма да се плащат от бюджета, а ще се осигуряват изцяло от международния донор.Решението е взето на среща между просветния министър Меглена Кунева с представителя за България на Ромския образователен фонд (който осигурява 60% от финансирането) Огнян Исаев и директора на Центъра за образователна интеграция на децата и учениците от етническите малцинства Мануела Радева. Срещата е била по инициатива на министъра, посочват от ведомството. Информацията, че 700 ромски ученици ще получат стипендии между 30 и 35 евро на месец при успех 3.50 предизвика недоволство сред родители. Първоначално се предвиждаше министерството да задели около 436 хил. лева за стипендии на 700 роми за 2-годишен период. В същото време всяка година образователното министерство дава 21 млн. лева за стипендии за успех и при ниски доходи в семейството, които получават около 80 хил. деца, или 1/3 от всички ученици.Едва 1% от ромските деца завършват 12-и клас, въпреки че делът им в първи клас е 20% от всички деца, се казва в съобщението на МОН, което посочва, че оценява предоставяната безвъзмездно помощ от Ромския образователен фонд.От ведомството посочват още, че ще предложат общините да се включат активно в процеса на наблюдение на стипендиантите и че ще бъде осъществяван ежемесечен контрол върху разходването на средствата за стипендии. Учителите ще контролират посещаемостта и резултатите на учениците и ще представят редовен отчет за всяко дете, участващо в програмата, както и ще ги подпомагат със съвети. Припомнят, че още при подписване на споразумението е фиксирано всеки учебен срок да се прави оценка дали учениците, получили стипендии, запазват и подобряват успеха си, за да останат в програмата.МОН започва засилени внезапни проверки, в това число и за осъществявания от училищните директори контрол, се казва още в съобщението.


description: За 2016 г. линията на бедност е определена на 300 лв.

title: Хората с доходи под линията на бедност ще имат право на безплатен адвокат

maintext:
Фотограф: Надежда Чипева
за консултации към Националното бюро за правна помощ
Всеки гражданин ще може да получи юридическа консултация, ако докаже с документ, че месечният му доход не превишава определената за страната линия на бедност.
Регламентира се и процедурата по предоставяне на правна помощ от националния телефон 0700 18
250, който бе въведен пилотно през 2013 г. На него дежурят адвокати, които дават 15-минутни безплатни консултации на граждани.
Хората с месечни доходи под определената за страната линия на бедност да имат право на безплатен адвокат, предвиждат промени в Закона за правната помощ, които правителството одобри днес.До момента право на безплатна правна помощ имат лицата с доходи под социалния праг (т.нар. гарантиран минимален доход), който е 65 лв. месечно. Тази година линията на бедност е определена на 300 лв.С промяната се разширява кръгът от хора, които ще могат да се възползват от заплащани от държавата адвокатски услуги при наказателни, граждански и административни дела пред всички съдебни инстанции. Целта е да се гарантира равен достъп до правосъдие, се посочва в съобщение на правителствената информационна служба.Предвидено е регионалните центроведа предоставят изнесени консултации и правни съвети на място за хора от съответния съдебен район, живеещи в селища от областта или настанени в социални домове.


title: ФИФА забрани концертите на стадионите за световното в Русия

maintext:
Световната централа иска съоръженията да са на топ ниво
ФИФА официално забрани провеждането на музикални концерти на стадионите, които ще бъдат домакини на срещи от световното първенство по футбол през 2018 година в Русия.Радикалната мярка е взета с цел предпазването на тревното покритие на стадионите, което често остава в ужасяващо състояние след подобни събития.Забраната ще влезе в сила два месеца преди началото на първенството и по-точно - от април 2018 година.Решението на ФИФА е вследствие на оплакванията по време на европейското първенство това лято. Тогава рок групата AC/DC изнесе концерт на стадион "Велодром" в Марсилия дни преди началото на надпреварата, заради което тревното покритие не издържа и бе в трагично състояние.Селекционерът на домакините Дидие Дешан нарече случилото се "катастрофа" и не бе единственият, който се оплака от условията.


description: "Телелинк", свързвана със Спас Русев, известен кто "царския лобист" и вече собственик на "БТК", бе избрана за изпълнител на варненската сияня зона след отпадането на друг кандидат - "Тера комюникейшънс".

title: Комсията по конкуренцията отмени избора на "Телелинк" за изпълнител на синята зона във Варна

maintext:
Фотограф: Цветелина Белутова
Комисията за защита на конкуренцията (КЗК) е отменила резултата от обществената поръчка за избор на изпълнител, който да изгради синя зона във Варна. Това става ясно от решение с дата 4 октомври т.г., публикувано в сайта на комисията. То е взето по, което е заявило, че незаконосъобразно е отпаднало от класирането на участниците в процедурата.Търгът бе обявен през септември м.г. с прогнозна стойност 1.65 млн. лева без ДДС. Избраният победител трябва да изпълни пръчката в рамките на 42 месеца след окончателното приключване на процедурата.В наддаването взеха участие шестима кандидати - "Балистик сел" ЕООД, "Войском" АД, "Тера комюникейшънс" АД, ДЗЗД "Иновативни паркинг решения 2014", "Телелинк" ЕАД и "Дейста системс инженеринг" ЕООД. След отваряне на документите, от участие в наддаването за изпълнител на обществената поръчка,- "Иновативни паркинг решения 2014" и "Дейста системс инженеринг"."Тера комюникейшънс" е отпаднала на втория етап от класирането на офертите, след като общинската комисия във Варна е решила, че техническото предложение на дружеството не отговаря на зададените условия, тъй като не са представени инструкции за потребителите за всички възможни начини на плащане, за използване на уеб-сайта и мобилното приложение за паркиране. Всички останали изисквания са били изпълнени, става ясно от публикувания протокол от заседанието на комисията.В жалбата си до КЗК обаче от "Тера комюникейшънс" са написали, че е изпълнено цялото задание на възложителя иОт своя страна, в решението си, публикувано на 4 октомври КЗК е констатирала, че на практика въпросните инструкции действително са били представени в документите, подадени за участие в търга и че отстраняването е напълно неоснователно.След отпадането на "Тера комюникейшънс" на първо място в конкурса е класирана компанията "Телелинк". Сега нейният избор е обявен за невалиден.Според решението на КЗК преписката трябва да бъде върната на възложителя с указания за продължаване на процедурата за възлагане на обществената поръчка от етап повторна оценка на техническите предложения на участниците.Това решение на комисията може да бъдев 14-дневен срок от съобщаването му пред страните.Още след подаването на документите в търга за изграждане на синя зона във Варна стана ясно, че в него участват добре познати дружества.Така напримерпрез декември 2014г. спечели търга за доставка и монтаж на машините за продажба на автобусни билети във Варна. Те са компонент от проекта за "Интегриран градски транспорт". Автоматите бяха изработени доставени и монтирани, но не са въведени в експлоатация и до този момент, тъй като не са фискализирани. На въпрос на "Дневник" от обединението отговориха, че фискализацията не е била тяхно задължение по договор, след което свалиха телефона за връзка от сайта си. Отговор на въпроса защо е сключила подобен договор не можа да даде и ръководителя на проекта Биляна Якова. Факт е обаче, че въпреки изтеклия срок за изпълнение на проектаПрез лятото на 2014г. "Балистик сел" беше свързана в публикация на "Капитал" съсв търга за доставка и гаранционен сервиз на компютърна, периферна техника и системи за видеонаблюдение и сигурност, обявен от Министерството на образованието. При отварянето на офертите тогава кандидатите бяха двама- консорциумите "Балистик сел" - Blackboard и HP - "Сиела" - Siveco. Втория участник в търга обаче се оказа отстранен още на ниво технически изисквания, при преглеждането на офертите.В началото на януари т.г. Комисията за защита на конкуренцията (КЗК) прекрати, тъй като договорът по нея беше обявен за незаконосъобразен. Той беше сключен с компанията "Балистик Блекборд" - обединение между "Балистик Сел" и офшорното дружество, регистрирано в Холандия "Блекборд Интернешънъл Б.В.".Още при първото обявяване на този търг през юли 2012 г. източници от IT индустрията коментираха, че критериите му отговарят на един определен софтуерен продукт - платформата Blackboard, която се използва от по-голямата част от университетите в САЩ и Великобритания. Тогава търгът беше спрян от КЗК зарадипри повторното му пускане две години по-късно.В търга за доставка на билетните автомати във Варна миналата година участва иСега дружеството е и сред подалите оферта за изграждане на синята зона във Варна.от времето на кабинета "Сакскобургготски", а сега собственик на софийските хотели "Радисън" и "Хилтън" Спас Русев.Други двама от участниците в процедурата за варненската синя зона -бяха конкуренти в спорно наддаване за малко под пет милиона лева за надграждане и управление на SMS системата за синята зона в София.Търгът беше загубен от "Войском" на която не достигнаха 31 стотни от процента , за да измести конкурента си – обединението "Иновативни паркинг решения 2014".В него влизат пет фирми, сред които най-голям дял имат "Инфосистемс интернешънъл" (40%), свързаната с КТБ "Целум България" (30%), "Ситизен сосайъти груп" АД (20%) и две унгарски дружества ("МПП Зрт" и "Целум Глобал Зрт") с минимално участие от по 5%. Разследване на "Капитал" от август т.г. разкри, чеот публични търгове за транспорт и паркиране в София.също е сред познатите участници в процедури за възлагане на дейности по платено паркиране в страната.През 2012г. например Комисията за защита на конкуренцията (КЗК) наложи на компанията глоба от 210 хил. лв." заради сключените договори за "нула лева" с общините Пазарджик и Русе, където трябваше да събира таксите от SMS паркиране. В жалбата си до КЗК тогава конкурентът на "Теракомм" "Велти"съобщи, че по неофициални данни, получени от дружества със сходен предмет на дейност, подобни методи са използвани от "Теракомм" с години, за да заеме на по-голям пазарен дял чрез елиминиране на конкуренти .Шестият участник в търга за организирането на синята зона във Варна еСпоред информацията, поместена на сайта й, тя е създадена през 2007 г. с цел изпълнение на проекти в областта на структурните кабелни системи. В портфолиото на услугите, предлагани от компанията влиза изграждането на "системи за сигурност, проектирането на слаботокови системи, консултиране и одит на информационни системи и информационна сигурност".


title: Светослав Витков ще обжалва отказа на ЦИК да го регистрира за изборите

maintext:
Иван Велков (вляво) и Светослав Витков вече гледат към парламентарните избори.
Фотограф: Анелия Николова
Светослав Витков ("Глас народен") и Иван Велков ("Зелените"), които бяха кандидати за президент и вицепрезидент, ще обжалват в съда решението на ЦИК да ги отстрани, съобщиха те пред Би Ти Ви.ЦИК обяви, че Витков и Велков не могат да участват в изборите за президент, защото не са представили 2500 валидни подписа.Двамата казаха, че все още не знаят защо точно събраните от тях подписи са счетени за невалидни, за да могат по-добре да мотивират обжалването. Предположиха, че става дума за дублиране на имена.Имахме малко време, събирахме две пъти подписи – първо за коалиция, която не се реализира, времето не стигна, каза Витков. Причината била, че един от съпредседателите на "Зелените" е отказал да се подпише споразумението за коалиция и затова се наложило да се събират подписи повторно, този път от името на инициативен комитет. В офиса ни има още събрани подписи, които не счетохме за нужно да прилагаме, допълни Велков.Двамата казват, че не се чувстват особено огорчени от този обрат и се готвят за участие в следващите парламентарни избори. "Като виждам с какви титани трябва да се борим, може би е по-добре да сме само наблюдатели", каза Велков.


title: Лондон се отказа да изисква от компаниите данни за чуждестранните им служители

maintext:
Фотограф: Toby Melville
Британското правителство няма да изисква компаниите да публикуват информация за това колко и кои са чуждестранните им служители, съобщи Би Би Си."Това няма да се случи", заяви министърът на отбраната Майкъл Фалън, след като предложението бе посрещнато с остри критики от бизнеса и опозицията. "Това, което категорично изключвам, е да изискваме от компаниите да направят списък или да разкрият имената или идентичностите на чуждите си работници".Идеята присъстваше в изказване на вътрешния министър Амбър Руд пред Консервативната партия миналата седмица и предизвика ожесточени дебати. Според предложението ѝ фирмите трябва да уточнят каква част от работната им ръка е съставена от чужденци.Мярката ще доведе до заклеймяване на фирмите със служители от други държави, заявиха представители на опозицията и бизнеса.Ще се консултираме с бизнеса за това как можем да окуражим, да стимулираме компаниите да търсят хора първо на британския трудов пазар , да предложат тези работни места на британския народ, преди да внасят работна ръка по-евтино от чужбина, каза още Фалън.Той поясни, че идеята цели да даде информация за това доколко се разчита на чужди служители в различните сектори. "Това значи да поискаме от компаниите да ни информират за цифрите, без да ги публикуваме, и няма да идентифицираме никого".В отговор на критиките Руд също обясни позицията си. Пред Би Би Си тя заяви, че британският бизнес има "отговорност към местната заетост" и прикани фирмите да се присъединят към работата на правителството.Миналата седмица вътрешният министър представи редица предложения, които целят да намалят имиграцията и да затруднят наемането на чуждестранни работници . "Само с намаляването на имигрантите до устойчиви равнища ще можем да променим посоката на общественото мнение и имиграцията отново да стане нещо одобрявано", добави тя.Сред обсъжданите стъпки, според "Ройтерс", е дали работодателите да бъдат принудени да представят планове какво правят за търсене и наемане на британци. Руд каза още, че ще бъде проверен и режимът work and study, благодарение на който мнозина чужденци влизат с виза за учене, но скоро се прехвърлят изцяло на трудовия пазар.Правителството казва още, че ще анализира дали се нуждаят от затягане и правилата за имигриране на студенти . "Ще видим и дали не трябва да затегнем тестовете, които компаниите трябва да преминат, преди да привлекат чужденец", добави тя. Тестът би трябвало да гарантира, че идващите от чужбина няма да заемат "места, на които биха могли да работят британци".


description: Заради нашето безсрамие хората ще ни изгонят с камъни. Лозан Панов, председател на Върховния касационен съд в началото на заседанието на ВСС

title: Цитат на деня: Заради нашето безсрамие хората ще ни изгонят с камъни

maintext:
Председателя на ВКС поиска и оставката на Димитър Узунов.
Фотограф: Юлия Лазарова
"Заради нашето безсрамие хората ще ни изгонят с камъни."Това заяви в началото на заседанието на Висшия съдебен съвет председателят на Върховния касационен съд Лозан Панов. Той призова прокуратурата да провери интервюто на Цветан Василев отпреди месец за сайта КТБfiles, както и да бъдат проверени твърденията в записите от разговорите по "Яневагейт"."Проблемът е, че няма реакция по тези въпроси. Те трябва да бъдат проверени", заяви Панов. Също така той призова представляващият ВСС Димитър Узунов да си подаде оставката, а ако не го направи, заяви, че ще я поиска.Миналата седмица стана известно, че Узунов еднолично е определил членовете на съвета, които да се срещнат с мисията на евроекспертите, които правят анализ на държавното обвинение. Тогава оставката му беше поискана от Калин Калпакчиев, но мнозинството от членовете на съвета напуснаха залата и изведнъж се оказа, че няма кворум.В крайна сметка членовете на съвета започнаха да обсъждат коя точка от допълнителните в дневния ред е по-спешна. Узунов не отговори на призива на Панов. А главният прокурор Сотир Цацаров заяви, че тезите на Панов съвпадат с тезите на бившия министър на правосъдието и на някои политически елементи.


title: Повече от една компания иска да купи проекта за АЕЦ "Белене", обяви Томислав Дончев

maintext:
Всички в ГЕРБ подкрепят Делян Добрев и затова бяха до него вчера, обяви Дончев.
Фотограф: Георги Кожухаров
Няколко компании, имат интерес да купят проекта АЕЦ "Белене", като са готови да го реализират без държавни гаранции и без договор за гарантирано изкупуване на произведената от централата енергия, каза днес по Би Ти Ви вицепремиерът Томислав Дончев. В отговор на въпрос, той уточни, че става въпрос за повече от една компания.Дончев не е сигурен обаче дали този интерес ще доведе до сделка при обявена приватизационна процедура. Той допълни, че проектът няма как да е печеливш, ако разчита само на българския пазар.По отношение на стремежа на всяка цена да се строи АЕЦ "Белене", Дончев посочи, че са възможни два интереса. "Единият е чисто бригадирският устрем да се строи, в което няма лошо, ако носи обществени ползи. А другият интерес може да е чисто корупционен. След като прокуратурата се заровила, се надявам да си свърши работата до край", посочи вицепремиерът.Томислав Дончев обяви, че ГЕРБ застават зад обвинения заради АЕЦ "Белене" Делян Добрев , който е успешен енергиен министър, успешен депутат и председател на енрегийната комисия. Дончев изрази надежда, че Добрев ще има възможността да докаже невиността си в честен процес. Попитан, дали активността на прокуратурата е предизборна, вицепремиерът обяви, че изборите не са повод прокуратурата да спре да работи.Що се отнася до арестите в Изпълнителната агенция по рибарство и аквакултури , Томислав Дончев каза, че добрата новина е, че българските служби са си свършили сами работата и са стигнали до арести. "Преди години сигналите идваха отвън, така че сегашният случай не е толкова смущаващ. Сега предстои да обясним на Европейската комисия за какво става дума. Надявам се да няма репутационен ефект и да не се отрази програмата", допълни Томислав Дончев. В отговор на въпрос, той каза, че вероятно става въпрос за злоупотреби за хиляди левове, а не за милиони.